גבעת כ"ח

גִּבְעַת כֹּ"חַ (הגייה: גִּבְעַת כֹּחַ) הוא מושב של תנועת המושבים במחוז המרכז בישראל ליד היישוב שוהם השייך למועצה אזורית חבל מודיעין. המושב נמצא בגבול השפלה ולרגלי הרי יהודה. מקור השם היישוב נקרא על שם 28 (כ"ח) החיילים מחטיבת אלכסנדרוני שנפלו במקום בקרב על כיבוש הכפר הערבי קולה. בתחילה נקרא המושב אֱלִישָׁמָע. היסטוריה היישוב הוקם בשנת 1950 על ידי עולים מתימן. אתרים אנדרטה הוצבה על גבעה כ-3 ק"מ ממזרח לכפר לזכרם של חללי חטיבת אלכסנדרוני בעת כיבוש הכפר הערבי קולה שישב במקום עד למלחמת העצמאות. האנדרטה חודשה על ידי האדריכל יהודה יהב. בעתיד[דרושה הבהרה] יעבור בסמוך למושב מחלף שיחבר את כביש 6 וכביש 461, המחלף צפוי להקרא על שם המושב. שטח המושב מוערך בכ-1450 דונם. אישים האישים הבאים קשורים למושב גבעת כ"ח: אמנון דמתי - רקדן וכוריאוגרף ישראלי, ממייסדי להקת קול ודממה, רקדן ראשי בלהקה במשך 15 שנים. נולד במושב גבעת כ"ח וגדל בו עד גיל 5. אמנות הזמר אריאל זילבר הלחין בשנת 2021 את השיר "גבעת כח" שמילותיו מדברות על המושב. גלריה קישורים חיצוניים אתר האינטרנט הרשמי של גבעת כ"ח הערות שוליים